Ola Nordmann Byggjesak nr. B-1/17  
Kysten 100  
  
8150 ØRNES

|  |
| --- |
|  |

**Løyve til å føre opp garasje – gnr. 100 / bnr. 100**

Vi viser til søknaden din som vi fekk 1. januar 2017. Søknaden gjeld oppføring av garasje på eigedom med gardsnummer (gnr.) 100 og bruksnummer (bnr.) 100.

**Vedtak**

Meløy kommune gir løyve til å byggje garasje på eigedommen gnr. 100 / bnr. 100, Kysten 100, 8150 Ørnes. Vedtaket er gjort administrativt etter delegert mynde.

**Vilkår for vedtaket**

Vi gir løyve under føresetnad av at du følgjer vilkåra nedanfor:

1. Du må sørgje for at den endelege plasseringa av garasjen blir fastsett av eit føretak eller ein person som har nødvendig kompetanse til å utføre slike arbeid. Du må kunne leggje fram dokumentasjon med koordinatbestemt plassering.
2. Du må setje i gang arbeidet innan tre år. Etter tre år er godkjenninga ugyldig. Det same gjeld dersom arbeidet blir innstilt i lengre tid enn to år.
3. Du må ikkje ta i bruk bygningen eller delar av han til anna formål enn det dette løyvet gjeld.
4. Du må følgje godkjende teikningar i byggjearbeidet. Meld eventuelle forandringar til kommunen før endringane blir utført. Du må sende reviderte teikningar til oss før vi kan skrive ut ferdigattest.

**Klagerett**

Du kan klage på vedtaket. Fristen for å klage er tre veker frå du er informert om vedtaket. Klaga sender du til: Meløy kommune, Plan- og kommunalteknikk, Gammelveien 5, 8150 Ørnes.

**Forholdet til plan- og bygningslova**

Vi gjer merksam på at du må følgje plan- og bygningslova med gjeldande forskrifter.Hugs at brot på lova og forskriftene kan utløyse gebyr.

**Ferdigattest/bruksløyve**

Du må sende inn nødvendig sluttdokumentasjon og søkje om ferdigattest/bruksløyve for å kunne ta i bruk garasjen. Du kan ta i bruk garasjen når vi har ferda ut ferdigattesten eller bruksløyvet.

**Fakta i saka**

Gjeld: nybygg, garasje  
Areal: utbygd areal: 50 m², bruksareal: 45 m²

Det er søkt om løyve til tiltak etter plan- og bygningslova § 20-4.

**Aktuell lovverk**

* løyve: plan- og bygningslova § 20-4
* delegert mynde: subdelegasjonsreglementet i Meløy kommune, pkt. 3.3.10, datert 25.05.2011
* klage:forvaltningslova § 28 og § 29, og plan- og bygningslova § 1-9
* gebyr for brot på lov/forskrift: plan- og bygningslova § 32-8 og byggjesaksforskrifta § 16-1
* ferdigattest/bruksløyve:plan- og bygningslova § 21-10 og byggjesaksforskrifta § 8-1

Med helsing

Merethe Skille Hallgeir Elnan  
leiar saksbehandlar

Plan og kommunalteknikk

***Dokumentet er elektronisk godkjent og ekspedert utan signatur.***

Kopi: Ola Nordmann, Kysten 101, 8150 Ørnes